b'\n_START_ARTICLE_\nDemon Days\n_START_SECTION_\nInformaci\xc3\xb3\n_START_PARAGRAPH_\nLa banda va anunciar que estaven preparant la gravaci\xc3\xb3 d\'un nou \xc3\xa0lbum a finals de l\'any 2004. En algunes entrevistes van declarar diversos t\xc3\xadtols pel treball, com per exemple We Are Happy Landfill o Reject False Icons. Al gener de 2005 va apar\xc3\xa8ixer un vinil de 12" amb la can\xc3\xa7\xc3\xb3 "Dirty Harry" i un videoclip online titulat "Rock It" per promocionar l\'\xc3\xa0lbum. Posteriorment van declarar que aquesta \xc3\xbaltima no seria inclosa en l\'\xc3\xa0lbum, aix\xc3\xb2 no obstant, es va afegir en la compilaci\xc3\xb3 de remescles D-Sides de l\'any 2007._NEWLINE_El primer senzill de l\'\xc3\xa0lbum, "Feel Good Inc.", va esdevenir el seu major \xc3\xa8xit arreu del m\xc3\xb3n tot i no arribar a la primera posici\xc3\xb3 en cap llista important, aix\xc3\xb2 no obstant, el senzill "DARE" si que ho va aconseguir en la llista brit\xc3\xa0nica. Des de la seva publicaci\xc3\xb3, aquest treball ha estat certificat amb un doble disc de plat\xc3\xad als Estats Units i cinc m\xc3\xa9s al Regne Unit._NEWLINE_La portada de l\'\xc3\xa0lbum \xc3\xa9s una refer\xc3\xa8ncia a la portada del Let It Be dels The Beatles i tamb\xc3\xa9 s\'assembla a la portada de Blur: The Best Of, \xc3\xa0lbum d\'\xc3\xa8xits de la banda Blur, de la qual Damon Albarn n\'\xc3\xa9s tamb\xc3\xa9 el l\xc3\xadder i cantant._NEWLINE_Una edici\xc3\xb3 limitada de l\'\xc3\xa0lbum fou publicada en un digipak especial, posant a disposici\xc3\xb3 del comprador la possibilitat d\'escollir el membre de la banda que apareix en la portada. Aquesta edici\xc3\xb3 incorpora les lletres i il\xc2\xb7lustracions de cada can\xc3\xa7\xc3\xb3, un DVD amb els videoclips i comentaris, diversos curts d\'animaci\xc3\xb3, imatges, protectors de pantalla, la can\xc3\xa7\xc3\xb3 exclusiva "The Swagga" i acc\xc3\xa9s online a seccions exclusives del web oficial del grup per exemple permetien descarregar la can\xc3\xa7\xc3\xb3 "Happy Landfill".'